OpenLLM-France/wikimedia huggingface dataset:
# Charles Manring

Charles Manring (Cleveland, 18 d'agost de 1929 - Bethesda, 7 d'agost de 1991) fou un remer estatunidenc que va competir com a timoner durant la dècada de 1950.
El 1952 va prendre part en els Jocs Olímpics d'Estiu de Hèlsinki, on guanyà la medalla d'or en la prova del vuit amb timoner del programa de rem.
Després de la seva victòria olímpica es va graduar a l'Acadèmia Naval dels Estats Units.

## Referències

* 1 2 «Olympedia – Charley Manring». [Consulta: 7 octubre 2021].
# Gimnàstica als Jocs Olímpics d'Estiu de 1920 - concurs per equips, sistema suec

El concurs per equips, sistema suec va ser una de les quatre proves de gimnàstica artística que es van disputar als Jocs Olímpics d'Anvers de 1920. La prova tingué lloc el 26 d'agost de 1920 i hi van prendre part 73 gimnastes de 3 nacions diferents. La competició es va celebrar a l'Estadi Olímpic d'Anvers.

## Medallistes

| Or | Plata | Bronze |
| Suècia | Dinamarca | Bèlgica |

## Classificació final

| Nació | Gimnasta | Total |
| Suècia | Fausto Acke, Albert Andersson, Arvid Andersson, Helge Bäckander, Bengt Bengtsson, Fabian Biörck, Erik Charpentier, Sture Ericsson, Konrad Granström, Helge Gustafsson, Åke Häger, Ture Hedman, Sven Johnson, Sven-Olof Jonsson, Karl Lindahl, Edmund Lindmark, Bengt Morberg, Frans Persson, Klas Särner, Curt Sjöberg, Gunnar Söderlindh, John Sörenson, Alf Svensén, Gösta Törner | 1.363,833 |
| Dinamarca | Johannes Birk, Frede Hansen, Kristian Hansen, Frederik Hansen, Hans Jakobsen, Aage Jørgensen, Alfred Jørgensen, Alfred Ollerup, Arne Jørgensen, Knud Kirkeløkke, Jens Lambæk, Kristian Larsen, Kristian Madsen, Niels Erik Nielsen, Niels Kristian Nielsen, Dynes Pedersen, Hans Pedersen, Johannes Pedersen, Peder Dorf Pedersen, Rasmus Rasmussen, Hans Christian Sørensen, Hans Laurids Sørensen, Søren Sørensen, Georg Vest, Aage Walther | 1.324,833 |
| Bèlgica | Paul Arets, Léon Bronckaert, Léopold Clabots, Jean-Baptiste Claessens, Léon Darrien, Lucien Dehoux, Ernest Deleu, Émile Duboisson, Ernest Dureuil, Joseph Fiems, Marcel Hansen, Louis Henin, Omer Hoffman, Félix Logiest, Charles Maerschalck, René Paenhuijsen, Arnold Pierret, René Pinchart, Gaspard Pirotte, Augustien Pluys, Léopold Son, Édouard Taeymans, Pierre Thiriar, Henri Verhavert | 1.094,000 |

## Referències

* Belgium Olympic Committee. Olympic Games Antwerp 1920: Official Report (en francès), 1957.
* Wudarski, Pawel. «Wyniki Igrzysk Olimpijskich» (en polonès), 1999. [Consulta: 25 abril 2008].
# Jiřina Kadlecová

Jiřina Kadlecová (Praga, 1 de juny de 1948) va ser una jugadora d'hoquei sobre herba txeca que va competir sota la bandera de Txecoslovàquia durant la dècada de 1970.
El 1980 va prendre part en els Jocs Olímpics de Moscou, on guanyà la medalla de plata en la competició d'hoquei sobre herba.

## Referències

* ↑ «Jiřina Kadlecová Olympic Results». sports-reference.com. Arxivat de l'original el 14 de novembre 2012. [Consulta: 16 juny 2019].
# Kristallvertikalaccent

Kristallvertikalaccent és un obelisc de vidre creat per Edvin Öhrström i situat a la Sergels torg d'Estocolm. També se l'anomena Pinnen (el bastó) o Glasobelisken (l'obelisc de vidre).
El 1964, la proposta d'Edvin Öhrström triomfà en un concurs per adornar la Segels torg. El projecte es retardà i l'obra no fou inaugurada fins al 1974. Malauradament, el resultat no fou el que s'esperava l'artista, car els color lluents brillaven per la seva absència. El 1993 s'hi instal·là una il·luminació interior.
L'escultura, que fa 37,5 metres d'alt i pesa 130 tones, és una de les escultures de vidre més altes del món. L'esquelet està compost d'acer, sobre el qual han estat col·locats 80.000 prismes de vidre. Això porta sovint problemes amb la il·luminació de l'interior de l'obra, cosa que fa que la il·luminació quedi apagada durant llargs períodes.
és lleig
* 2004
* Estiu del 2007
* A la tarda, 2006
# Comunitat de municipis Centre Armor Puissance 4

La Comunitat de municipis Centre Armor Puissance 4 (en bretó Kumuniezh-kumunioù Kreiz Aodoù-an-Arvor Galloud 4) és una estructura intercomunal francesa, situada al departament de les Costes d'Armor a la regió Bretanya, al País de Saint-Brieuc. Té una extensió de 118,44 kilòmetres quadrats i una població de 7.821 habitants (2009). El gener de 2017 es va fusionar amb les comunitats de Saint-Brieuc Aglomeració, Quintin Comunitat i Sud Goëlo per forma la nova Saint-Brieuc Armor Aglomeració

## Composició

Agrupa 4 comunes :
* Le Bodéo
* L'Hermitage-Lorge
* Plaintel
* Plœuc-sur-Lié

## Referències

* ↑ «Dades de la comunitat». Arxivat de l'original el 2017-03-12. [Consulta: 11 març 2017].
* ↑ Compétences de l'agglomération

## Vegeu també

* Intercomunalitats de les Costes d'Armor

## Enllaços externs

* Comunitat de municipis Centre Armor Puissance 4
* (francès) (bretó) Geografia de Bretanya : portal geogràfic, cartogràfic i estadístic
# 63

    Aquesta pàgina és per a l'any. Per al nombre, vegeu seixanta-tres.
El 63 (LXIII) fou un any comú començat en dissabte del calendari julià.

## Esdeveniments

* Un gran terratrèmol devasta Pompeia.
* Enciclopèdia d'Aulus Corneli Cels.

## Referències

* ↑ «Pompeia». Gran Enciclopèdia Catalana. Grup Enciclopèdia Catalana. [Consulta: 12 octubre 2024].
# Ursula Brunner

Ursula Brunner (Heidelberg, 30 de gener de 1941 - Heidelberg, 18 de setembre de 2024) va ser una nedadora alemanya que va competir sota bandera de la República Democràtica Alemanya durant les dècades de 1950 i 1960.
El 1960 va prendre part en els Jocs Olímpics d'Estiu de Roma on disputà quatre proves del programa de natació. Guanyà la medalla de bronze en els 4x100 metres lliures i 4x100 metres estils, mentre en els 100 i 400 metres lliures quedà eliminada en sèries. Quatre anys més tard, als Jocs de Tòquio, quedà eliminada en sèries en els 100 metres papallona.
En el seu palmarès també destaquen una medalla d'or i dues de bronze a les Universíades de 1963 i 15 títols nacionals per l'Alemanya de l'Est: en 100 metres papallona (1961-1962), 400 metres estils individual (1962-1963), 100 metres lliures (1959-1963) i 400 metres lliures (1957, 1959-1963). El 1963 va ser escollida esportista alemanya de l'any.

## Referències

* ↑ «Heidelberg: Schwimmerin und Trainerin Ursel Wirth-Brunner ist verstorben» (en alemany). [Consulta: 11 octubre 2024].
* ↑ Ursula Brunner a Sports Reference (arxivat)
* ↑ Schwimmen – Deutsche Meisterschaften. Damen Teil 1, Teil 3. sport-komplett.de
* ↑ Ursel Brunner. munzinger.de (27 novembre 2000).
* ↑ «Olympedia – Ursel Brunner». [Consulta: 17 maig 2021].
# David Anderson (remer)

David Anderson (Nova Gal·les del Sud, 8 d'abril de 1932) és un remer australià, ja retirat, que va competir durant les dècades de 1940 i 1950.
Chapman s'inicià al Balmain Rowing Club de Sydney, però va canviar pel Sydney Rowing Club a finals dels anys quaranta. El 1952 va prendre part en els Jocs Olímpics d'Estiu de Hèlsinki, on guanyà la medalla de bronze en la prova del vuit amb timoner del programa de rem.
En el seu palmarès també destaquen dues medalles als Jocs de l'Imperi Britànic i de la Comunitat de 1954, d'or en el quatre amb timoner i de bronze en el dos sense timoner.

## Referències

* 1 2 3 «Olympedia – Ernest Chapman». [Consulta: 10 octubre 2021].
* ↑ «David Rollo Anderson | Commonwealth Games Federation» (en anglès). Arxivat de l'original el 2021-10-19. [Consulta: 11 octubre 2021].
# Johan Richthoff

Johan Richthoff (Malmö, 30 d'abril de 1898 - Malmö, 1 d'octubre de 1983) va ser un lluitador suec, que destacà sobretot en lluita lliure, però que també practicà la lluita grecoromana. Va competir durant les dècades de 1920 i 1930.
Durant la seva carrera esportiva va disputar tres edicions dels Jocs Olímpics. El 1924, a París, fou quart en el pes pesant. Quatre anys més tard, als Jocs d'Amsterdam, guanyà la medalla d'or en el pes pesant. El 1932, als Jocs de Los Angeles, revalidà la medalla d'or.
També va guanyar els títols europeus del pes semipesant el 1929 i 1930 en estil lliure i el 1930 en lluita grecoromana. El 1930 va ser el primer lluitador en rebre la Medalla d'Or Svenska Dagbladet. Després dels Jocs de 1932 va lluitar professionalment als Estats Units, on va guanyar 92 dels 100 combats disputats, 8 empats i cap derrota. El 1933 va tornar a Suècia per preparar l'equip nacional de lluita que havia de disputar els Jocs Olímpics de 1936 i va continuar lluitant professionalment fins als 49 anys.

## Referències

* 1 2 «Johan Richthoff Olympic Results». sports-reference.com. Arxivat de l'original el 17 d’abril 2020. [Consulta: 6 novembre 2018].
* ↑ Johan Richthoff. Comitè Olímpic Suec
# NONONO

NONONO és un trio suec original d'Estocolm i format per l'equip de producció Astma & Rocwell i la cantant Stina Wäppling. Es conegueren a través d'un amic comú mentre Wäppling estudiava psicologia al Regne Unit, i els tres van formar NONONO durant la primavera de 2012.
El seu single de debut, «Pumpin Blood», va sonar arreu d'Europa i dels EUA, i va arribar a ser el número 22 en la llista d'Alternative Songs de Billboard i el número 32 en la llista de Mainstream Top 40, entre d'altres. Van vendre 700.000 còpies d'aquest single arreu del món.

## Discografia
### Àlbums d'estudi

| Títol | Detalls | Posició |
| Títol | Detalls | US Heat. |
| We Are Only What We Feel | Publicat: 13 de març de 2014 Discogràfica: Warner Music/Warner Bros. | 41 |

### EPs

| Títol | Detalls | Posició |
| Títol | Detalls | US Heat. |
| Pumpin Blood | Publicat: 17 de setembre de 2013 Discogràfica: Warner Bros. | 37 |

### Singles

| Títol | Any | Posició | Posició | Posició | Posició | Posició | Posició | Posició | Posició | Àlbum |
| Títol | Any | AUT | GER | SWI | US | US Adult | US Alt. | US Pop | US Rock | Àlbum |
| «Pumpin Blood» | 2013 | 16 | 30 | 55 | — | 31 | 22 | 32 | 23 | We Are Only What We Feel |
| «Like the Wind» | 2013 | — | — | — | — | — | — | — | — | We Are Only What We Feel |
| «Hungry Eyes» | 2014 | — | — | — | — | — | — | — | — | We Are Only What We Feel |
| «—» significa que la cançó no va entrar a la llista o no es va comercialitzar en aquest país. |||||||||||

## Referències

* ↑ Heathman, Amelia. «In Demand: NONONO». Gigwise, 05-07-2013.
* ↑ «NONONO :: WE ARE ONLY WHAT WE FEEL» (en polish). Warner Music Polònia.
* 1 2 «NoNoNo Album & Song Chart History». Billboard Top Heatseekers Albums for NoNoNo. Prometheus Global Media. Arxivat de l'original el 2015-06-11. [Consulta: 23 setembre 2014].
* ↑ «Discographie NONONO». Austriancharts.at. Hung Medien.
* ↑ «Suche nach NONONO» (en alameny). Charts.de. Hung Medien.
* ↑ «Discographie NONONO». Hitparade.ch. Hung Medien.
* ↑ «NoNoNo – Chart History: Adult Pop Songs». Billboard. Prometheus Global Media. Arxivat de l'original el 2015-05-31. [Consulta: 23 setembre 2014].
* ↑ «NoNoNo – Chart History: Alternative Songs». Billboard. Prometheus Global Media. Arxivat de l'original el 2015-05-31. [Consulta: 23 setembre 2014].
* ↑ «NoNoNo – Chart History: Pop Songs». Billboard. Prometheus Global Media. Arxivat de l'original el 2015-06-06. [Consulta: 23 setembre 2014].
* ↑ «NoNoNo – Chart History: Rock Songs». Billboard. Prometheus Global Media. Arxivat de l'original el 2015-06-11. [Consulta: 23 setembre 2014].
* ↑ «Pumpin' Blood» no entrà a la llista Hot 100 de Billboard, però assolí el número 19 a la llista de Bubbling Under Hot 100 Singles.
* ↑ «NoNoNo – Chart History: Bubbling Under Hot 100». Billboard. Prometheus Global Media. Arxivat de l'original el 2015-06-11. [Consulta: 23 setembre 2014].
* ↑ «Like the Wind - Single av NONONO». iTunes (SE).
* ↑ «Hungry Eyes - Single av NONONO». iTunes (SE). [Consulta: 21 juny 2014].
* ↑ «Hungry Eyes - Single av NONONO». iTunes (SE).

## Enllaços externs

* Astma a Discogs (anglès)
* Michel Rocwell a Discogs (anglès)
* Astma & Rocwell a Discogs (anglès)
# Comunitat de municipis del Kreiz-Breizh

La Comunitat de municipis del Kreiz-Breizh (en bretó Kumuniezh kumunioù Kreiz Breizh) és una estructura intercomunal francesa, situada al departament de les Costes d'Armor a la regió Bretanya, al País de Centre Oest Bretanya. Té una extensió de 740,95 kilòmetres quadrats i una població de 20.972 habitants (2006).

## Composició

Agrupa 28 comunes :
| Canihuel Glomel Gouarec Kergrist-Moëlou Laniscat Lanrivain Lescouët-Gouarec Locarn Maël-Carhaix Mellionnec Paule Perret Peumerit-Quintin Plélauff | Plévin Plouguernével Plounévez-Quintin Rostrenen Saint-Connan Sainte-Tréphine Saint-Gelven Saint-Gilles-Pligeaux Saint-Igeaux Saint-Nicolas-du-Pélem Trébrivan Treffrin Trémargat Tréogan |

## Vegeu també

* Intercomunalitats de les Costes d'Armor

## Enllaços externs

* Comunitat de Municipis del Kreiz-Breizh
* (francès) (bretó) Geografia de Bretanya : portal geogràfic, cartogràfic i estadístic
# Comunitat de municipis Callac - Argoat

La Comunitat de Municipis Callac - Argoat (en bretó Kumuniezh kumunioù Kallag-Argoad) és una estructura intercomunal francesa, situada al departament de les Costes d'Armor a la regió Bretanya, al País de Centre Oest Bretanya. Té una extensió de 294,14 kilòmetres quadrats i una població de 6.281 habitants (2007).

## Composició

Agrupa 11 comunes :
* Bulat-Pestivien
* Calanhel
* Callac
* Carnoët
* Duault
* Lohuec
* Maël-Pestivien
* Plourac'h
* Plusquellec
* Saint-Nicodème
* Saint-Servais

## Vegeu també

* Intercomunalitats de les Costes d'Armor

## Enllaços externs

* Comunitat de Municipis Callac - Argoat Arxivat 2013-07-07 a Wayback Machine.
* (francès) (bretó) Geografia de Bretanya : portal geogràfic, cartogràfic i estadístic
* Base Aspic (Accès des services publics aux informations sur les collectivités) : Côtes-d'Armor Arxivat 2007-09-29 a Wayback Machine.
# Ursula Knab

Ursula Knab (Heidelberg, 22 de novembre de 1929 - Karlsruhe, 23 de maig de 1989) fou una atleta alemanya, especialista en curses de velocitat, que va competir durant la dècada de 1950.
El 1952 va prendre part en els Jocs Olímpics de Hèlsinki, on va disputar dues proves del programa d'atletisme. Va guanyar la medalla de plata en la prova del 4x100 metres, formant equip amb Maria Sander, Helga Klein i Marga Petersen, mentre en la cursa dels 200 metres quedà eliminada en semifinals.

## Millors marques

* 100 metres. 12,0" (1952)
* 200 metres. 25,0" (1952)

## Referències

* 1 2 «Ursula Knab Olympic Results». sports-reference.com. Arxivat de l'original el 17 d’abril 2020. [Consulta: 16 novembre 2019].
* ↑ Fitxa a trackfield.brinkster.net
# Dieter Semetzky

Dieter Semetzky (Dresden, 3 de novembre de 1949) és un remer alemany, ja retirat, que va competir com a timoner sota bandera de la República Democràtica Alemanya durant la dècada de 1960.
El 1968 va prendre part en els Jocs Olímpics d'Estiu als Jocs de Ciutat de Mèxic, on guanyà la medalla de plata en la prova del quatre amb timoner del programa de rem. Formà equip amb Peter Kremtz, Manfred Gelpke, Roland Göhler i Klaus Jacob.
En el seu palmarès també destaca un campionat nacional.

## Referències

* 1 2 «Olympedia – Dieter Semetzky». [Consulta: 9 juny 2022].
* ↑ Volker Kluge: Lexikon Sportler in der DDR. Neues Leben, Berlin 2009. ISBN 978-3-355-01759-6.
# Johannes Drost

Johannes Drost (Rotterdam, Holanda Meridional, 22 de juny de 1880 – Rotterdam, 18 de setembre de 1954) va ser un nedador neerlandès que va competir a principis del segle xx. El 1900 va prendre part al programa de natació dels Jocs Olímpics de París en què guanyà una medalla de bronze en la prova dels 200 metres esquena. Aquesta va ser la primera medalla olímpica neerlandesa en natació.
Advocat de professió, arribà a ser president de la International Bar Association.

## Referències

* 1 2 «Johannes Drost Olympic Results». sports-reference.com. Arxivat de l'original el 11 de setembre 2015. [Consulta: 16 setembre 2015].
# Rèquiem (Ligeti)

El Rèquiem, per a soprano, mezzosoprano, dos cors mixtos i orquestra fou compost entre 1963 i 1965 per György Ligeti. L'estrena es va fer el 14 de març del 1965 a Estocolm.
El Rèquiem de Ligeti és una reflexió avantguardista sobre la situació de la música a l'època del cromatisme total, però paral·lelament un retorn a la polifonia clàssica dels mestres antics, acompanyada d'una minuciosa i gairebé artesanal obra vocal.
# 1

    Aquesta pàgina és per a l'any. Per al nombre, vegeu U (nombre).

## Esdeveniments
### Llocs
#### Àfrica

* Fundació d'Axum a Etiòpia.

#### Amèrica

* Moxos deixa de ser una important zona religiosa d'Amèrica del Sud.

#### Àsia

* A la Xina comença el regnat de l'emperador Ping de la Dinastia Han.
* Confuci rep el seu primer títol real nom pòstum: Senyor Baochengxun Ni.
* Introducció del Budisme en Xina.
* Comença l'Era Yuanshi a la Dinastia Han (Xina).
* A la Xina els funerals es tornen més elaborats, respecte als ornaments funeraris que ara inclouen: roba, joieria i models de soldats i servents.
* Es dissenya a la Xina torres de perforació de 18 metres d'altura.
* Construcció del primer gran port artificial a Israel.

#### Imperi Romà

* Tiberi sota les ordres d'August sufoca els revoltes a Germania (anys 1-5)
* Tiberi organitza un cens a l'imperi.
* August nomena a Ariobarzanes II rei d'Armènia.
* Gaius Caesar i Luci Emili Paul·le són assignats cònsols.
* S'extingeixen els lleons a l'Europa Occidental.
* Construcció de l'Aqüeducte d'Aqua Alsienta.
* Aparició de la seda a Roma.

### Temàtiques
#### Literatura

* S'escriu el poema les Metamorfosis per Ovidi.
* Titus Livi escriu la seva monumental història de Roma (Ab Urbe Condita).

#### Religió

* Al naixement de Jesucrist (segons els cristians) es marca l'any de partida del seu calendari.
* El budisme és introduït a la Xina.

## Naixements

* Jesucrist, segons la data tradicional calculada per Dionís l'Exigu en el seu calendari. Modernament se sol considerar que va nàixer entre el 7 aC i el 2 aC.
* Luci Juni Gal·lió, cònsol romà en el 65.

## Necrològiques

* Tigranes IV d'Armènia
* Zhao Feiyan, emperadriu de la Xina.

## Referències

* ↑ (anglès)The Silkroad Foundation's silk road chronology
# Iri-Hor

Iri Hor (Wr-Ra) és el més antic sobirà de les tombes d'Abidos del cementiri B. Pràcticament no ha hi troballes fora d'Abidos excepte a Zawiet al-Aryan i a Nekhen. Al nord de la seva tomba hi ha tres tombes més que enllacen el cementiri B amb el seu predecessor cementiri U. És el primer governant d'Egipte al que es coneix pel seu nom propi, i possiblement també la primera personalitat històrica coneguda pel seu nom.
# Ursula Küper

Ursula Küper (Berlín, 28 de novembre de 1937), de casada Stille, és una nedadora alemanya, ja retirada, que va competir sota bandera de la República Democràtica Alemanya durant les dècades de 1950 i 1960.
El 1960 va prendre part en els Jocs Olímpics d'Estiu de Roma on, formant equip amb Ingrid Schmidt, Bärbel Fuhrmann i Ursel Brunner, guanyà la medalla de bronze en els 4x100 metres estils del programa de natació. Quatre anys més tard, als Jocs de Tòquio, fou vuitena en els 200 metres braça del programa de natació.
En el seu palmarès també destaca una medalla de bronze en els 200 metres braça del Campionat d'Europa de natació de 1962. A nivell nacional va guanyar el campionat nacional dels 4x200 m braça de 1959. Entre juliol de 1960 i juliol de 1961 va posseir el rècord mundial dels 100 metres braça.

## Referències

* ↑ Ursula Küper a Sports Reference (arxivat)
* ↑ EUROPEAN SWIMMING CHAMPIONSHIPS (WOMEN). gbrathletics.com
* ↑ «Olympedia – Ursula Küper». [Consulta: 17 maig 2021].
* ↑ Kluge, Volker. Das grosse Lexikon der DDR-Sportler : die 1000 erfolgreichsten und populärsten Sportlerinnen und Sportler aus der DDR, ihre Erfolge und Biographien. 2., aktualisierte Aufl. Berlín: Schwarzkopf & Schwarzkopf, 2004, p. 321. ISBN 3-89602-538-4.
# Elena Georgescu

Elena Georgescu (Bucarest, 10 d'abril de 1964), de soltera Nedelcu, és una remadora romanesa, ja retirada, que va competir entre finals de la dècada de 1980 i finals de la del 2000.
Durant la seva carrera esportiva va prendre part en cinc edicions dels Jocs Olímpics d'Estiu, tots els compresos entre 1992 i 2008. En aquestes participacions guanyà tres medalles d'or, el 1996, 2000 i 2004, una medalla de plata, el 1992 i una medalla de bronze, el 2008. Totes les medalles les aconseguí en la prova del vuit amb timoner del programa de rem.
En el seu palmarès també destaquen quatre medalles d'or, dues de plata i una de bronze al Campionat del món de rem, entre el 1990 i el 2007 i una d'or al Campionat d'Europa de rem de 2007.

## Referències

* ↑ «Elena Georgescu - Comitetul Olimpic si Sportiv Roman». [Consulta: 10 setembre 2021].
* ↑ «Olympedia – Elena Georgescu». [Consulta: 10 setembre 2021].
* ↑ Fitxa a worldrowing.com Arxivat 2021-05-06 a Wayback Machine. FISA
# John Hand

John Hand (Toronto, 14 de juny de 1902 - valor desconegut, 7 de juliol de 1967) fou un remer canadenc que va competir durant la dècada de 1920.
El 1928 va prendre part en els Jocs Olímpics d'Amsterdam, on disputà la prova del vuit amb timoner del programa de rem, en què guanyà la medalla de bronze.

## Referències

* ↑ «Jack Hand Olympic Results». sports-reference.com. Arxivat de l'original el 11 de novembre 2012. [Consulta: 1r setembre 2018].
# Viquipèdia en romanès

La viquipèdia en romanès és l'edició de la Viquipèdia en llengua romanesa i una de les vint primeres en nombre d'articles. Aquesta versió va començar el juliol de 2003 i va superar els 100000 articles a principis de 2008.
El seu primer usuari, de sobrenom Gutza, va contactar amb les universitats i mitjans romanesos per atreure contribuïdors, en operacions de publicitat que serien imitades per altres viquipèdies.
La viquipèdia en romanès va patir una escissió quan es va autoritzar una edició en moldau, edició que va ser clausurada per considerar-se el mateix idioma, fet que va portar a nombroses guerres d'edicions.

## Referències

* ↑ Acasa Enciclopedie gratis per Internet, în română
* ↑ «Closure for Moldovan Wikipedia». [Consulta: 2 gener 2016].
# Buhen

Buhen fou un establiment egipci a Núbia a l'Imperi Antic, fundat vers el 2500 aC. Inicialment pensat com a centre de comerç i per a les explotacions mineres properes (principalment Toshka), va esdevenir el centre del domini egipci a Núbia quan s'hi va construir una fortalesa durant l'Imperi Mitjà vers el 1930 aC (faraó: Sesostris I), refeta per Sesostris III el 1860 aC. Fou habitat per comerciants, funcionaris i soldats egipcis, que rarament foren més de tres mil. Buhen era el centre d'una sèrie de fortins, dels quals els principals foren Mirgissa, Shelfak, Uronarti, Askut, Dabenarti, Semna i Kumma. Tenia també les dependències de l'administració de Núbia.
En el segon període intermedi (vers 1650 aC), fou ocupat pel Regne de Kerma, probablement el mateix que es coneix com a Regne de Cuix (Kush). Vers el 1500 aC tornava a ser egípcia, i la fortalesa es va reconstruir. Els egipcis la posseïren durant la resta del mil·lenni, però al següent mil·lenni va passar al Regne de Napata, al qual va romandre unida, així com al successor Regne de Mèroe, fins a la seva desaparició.
Buhen es troba en territori del Sudan i va quedar inundada pel llac Nasser el 1964, però fou prèviament excavada per Walter Emery. El temple de Hatshepsut va ser desmuntat i reconstruït al Museu Nacional del Sudan.

## Enllaços externs

* Nubia's Economic Importance. (anglès)

## Vegeu també

* Fortaleses de l'antic Egipte a Núbia.
# Senkamanisken

Senkamanisken fou un rei cuixita de Napata emparentat amb la dinastia XXV d'Egipte. Successor d'Altanersa. Va governar del 643 al 623 aC. Fou el pare dels reis Aspelta i Anlamani (el seu successor). Fou enterrat a Nuri.